**Ministru kabineta rīkojuma projekta „Grozījums Ministru kabineta 2011.gada 29.septembra rīkojumā Nr.499 „Par iekārtu sarakstu emisijas kvotu sadalei 2013.–2020.gadam”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  Likuma „Par piesārņojumu” 32.1 panta piektajā daļā ir noteikts, ka Vides aizsardzības un reģionālās attīstības ministrija izstrādā un Ministru kabinets apstiprina iekārtu sarakstu katram emisijas kvotu tirdzniecības sistēmas periodam.Likuma „Par piesārņojumu” Pārejas noteikumu 12.punkts nosaka, ka Ministru kabinets līdz 2011.gada 30.septembrim apstiprina iekārtu sarakstu periodam no 2013.gada 1.janvāra līdz 2020.gada 31.decembrim.Likuma „Par piesārņojumu” 32.1 panta septītajā daļā ir noteikts, ka Vides aizsardzības un reģionālās attīstības ministrija izstrādā iekārtu sarakstu atbilstoši Eiropas Savienības tiesību aktiem emisijas kvotu sadales jomā. |
| 2. | Pašreizējā situācija un problēmas | Likuma „Par piesārņojumu” 32.1 panta piektā daļa nosaka, ka Vides aizsardzības un reģionālās attīstības ministrija izstrādā un Ministru kabinets apstiprina iekārtu sarakstu emisijas kvotu sadalei 2013.-2020.gadam. Saskaņā ar likuma „Par piesārņojumu” 32.1 panta 11.daļu Vides aizsardzības un reģionālās attīstības ministrija iekārtu sarakstu iesniedz apstiprināšanai Eiropas Komisijā.Ministru kabinets apstiprināja Latvijas sākotnējo iekārtu sarakstu emisijas kvotu sadalei 2013.-2020.gadam 2011.gada 27.septembra sēdē (Ministru kabineta 2011.gada 29.septembra rīkojums Nr.499 „Par iekārtu sarakstu emisijas kvotu sadalei 2013.-2020.gadam”  (prot. Nr.55 38.§)) (turpmāk – Ministru kabineta 2011.gada 29.septembra rīkojums Nr.499).Latvija iesniedza apstiprināto iekārtu sarakstu un tā informāciju (*National Implementation Measures* (NIMs) sarakstu, *National Implementation Measures* (NIMs) tabulu un Metodoloģijas ziņojumu) Eiropas Komisijā 2011.gada 30.septembrī.Eiropas Komisija 2011.-2012.gada veica Latvijas iesniegto datu pārbaudes – atbilstības un pabeigtības pārbaudes. Saskaņā ar Eiropas Komisijas pārbaudes rezultātiem Latvija veica nepieciešamos grozījumus operatoru iesniegtajās datu ziņošanas veidlapās. Ministru kabinets 2013.gada 15.janvārī apstiprināja grozījumu Ministru kabineta 2011.gada 29.septembra rīkojumā Nr.499 (Ministru kabineta 2013.gada 15.janvāra rīkojums Nr.20 „Grozījums Ministru kabineta 2011.gada 29.septembra rīkojumā Nr.499 „Par iekārtu sarakstu emisijas kvotu sadalei 2013.-2020.gadam””). Galīgais apstiprinātais iekārtu saraksts un tā informācija (NIMs sarakstu, NIMs tabulu un Metodoloģijas ziņojumu) tika iesniegta Eiropas Komisijā 2013.gada 23.janvārī.Eiropas Komisija 2013.gada 5.septembrī pieņēma lēmumu Nr. 2013/448/ES par valstu īstenošanas pasākumiem attiecībā uz bezmaksas siltumnīcefekta gāzu emisijas kvotu pagaidu piešķiršanu saskaņā ar Eiropas Parlamenta un Padomes Direktīvas 2003/87/EK 11.panta 3.punktu (turpmāk – Eiropas Komisijas lēmums Nr. 2013/448/ES) par dalībvalstu iekārtu sarakstu emisijas kvotu sadalei 2013.-2020.gadam apstiprināšanu, ar kuru ir noteikts, ka dalībvalstīm iekārtu sarakstā emisijas kvotu sadalei 2013.-2020.gadam iekļauto iekārtu sākotnējam emisijas kvotu apjomam ir jāpiemēro starpsektoru korekcijas koeficients (Eiropas Parlamenta un Padomes 2003.gada 13.oktobra direktīvas Nr.2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK 10.a panta 5.punkts). Eiropas Komisijas lēmuma Nr. 2013/448/ES 2.pielikumā ir noteikts, ka sākotnējam emisijas kvotu apjomam tiek piemērots šāds starpsektoru korekcijas koeficients:

|  |  |
| --- | --- |
| **gads** | **starpsektoru korekcijas****koeficients** |
| 2013 | 94,272151% |
| 2014 | 92,634731% |
| 2015 | 90,978052% |
| 2016 | 89,304105% |
| 2017 | 87,612124% |
| 2018 | 85,903685% |
| 2019 | 84,173950% |
| 2020 | 82,438204% |

Tomēr saskaņā ar Eiropas Komisijas 2011.gada 27.aprīļa lēmuma Nr.2011/278/ES, ar kuru visā Savienībā nosaka pagaidu noteikumus saskaņotai bezmaksas emisiju kvotu sadalei atbilstoši 10.a pantam Eiropas Parlamenta un Padomes Direktīvā 2003/87/EK, 10.panta 9.punktu elektroenerģijas ražošanas iekārtām, kuras ir tiesīgas saņemts bezmaksas piešķiramās emisijas kvotas (ražo arī tādus produktus, kuriem emisijas kvotas tiek piešķirtas), starpsektoru korekcijas koeficients netiek piemērots, jo šīm iekārtām tiek piemērots lineārais koeficients.Saskaņā ar likuma „Par piesārņojumu” 32.1 panta sesto daļu iekārtu sarakstā iekļauj tikai tās iekārtas, kuras veic kādu no likuma „Par piesārņojumu” 2.pielikumā minēto darbību. Savukārt likuma „Par piesārņojumu” 2.pielikumā ir noteiktas tās darbības, kurām ir nepieciešama siltumnīcefekta gāzu emisijas atļauja. Tas nozīmē, ka iekārtu sarakstā iekļauj tikai tās iekārtas, par kuru veiktajām darbībām ir izsniegta siltumnīcefekta gāzu emisijas atļauja. Tomēr pēc iekārtu saraksta apstiprināšanas 2011.gada 29.septembrī 6 iekārtas savu dalību Eiropas Savienības emisijas kvotu tirdzniecības sistēmā ir beigušas un neveic nevienu no likuma „Par piesārņojumu” 2.pielikumā minēto darbību:* SIA „Tukuma siltums” un SIA „JELD-WEN LATVIJA” siltumenerģijas ražošanai savās iekārtas izmanto tikai atjaunojamos energoresursu, līdz ar to saskaņā ar likuma „Par piesārņojumu” 24.1 panta 11 daļu nav ņemamas vērā, nosakot iekārtas dalības emisijas kvotu tirdzniecības sistēmā atbilstību;
* SIA „Ceplis” neveic emisijas kvotu tirdzniecības sistēmas darbību, kurai ir nepieciešama siltumnīcefekta gāzu emisijas atļauja no 2013.gada;
* SIA „Port Milgravis”; SIA „Būvmateriāli AN” un SIA „Tennere” ir izbeigusi savu darbību.

Līdz ar to ir nepieciešams veikt grozījumu Ministru kabineta 2011.gada 29.septembra rīkojumā Nr.499, lai:* iekārtām, kurās netiek ražota elektroenerģija, sākotnējam emisijas kvotu apjomam piemērotu Eiropas Komisijas lēmumā Nr. 2013/448/ES noteikto starpsektoru korekcijas koeficientu;
* izslēgtu no iekārtu saraksta tās iekārtas, kuras vairs nav Eiropas Savienības emisijas kvotu tirdzniecības sistēmas iekārtas un kuru operatoriem nav izsniegta siltumnīcefekta gāzu emisijas atļauja Eiropas Savienības emisijas kvotu tirdzniecības sistēmas 3.periodam 2013.-2020.gads.
 |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Ir nepieciešams apstiprināt grozījumu Ministru kabineta 2011.gada 29.septembra rīkojumā Nr.499, lai operatoru iekārtām noteiktajos sākotnējos emisijas kvotu apjomos iekļautu Eiropas Komisijas lēmumā Nr. 2013/448/ES noteiktos starpsektoru korekcijas koeficientus, kā arī lai no iekārtu saraksta izslēgtu tās iekārtas, kuras neveic kādu no Eiropas Savienības emisijas kvotu tirdzniecības sistēmas darbībām un kurām nav izsniegta siltumnīcefekta gāzu emisijas atļauja.Pēc iekārtu saraksta emisijas kvotu sadalei 2013.-2020.gadam to ir nepieciešams iesniegt apstiprināšanai Eiropas Komisijā, Vides aizsardzības un reģionālās attīstības ministrijai ir jāpieņem lēmums par emisijas kvotu piešķiršanu iekārtām, un emisijas reģistra valsts administratoram (valsts SIA „Latvijas Vides, ģeoloģijas un meteoroloģijas centrs”) ir jāiesniedz Eiropas Komisijā valsts kvotu tabula saskaņā ar Eiropas Komisijas 2013.gada 2.maija regulas Nr.389/2013, ar ko izveido Savienības reģistru saskaņā ar Eiropas Parlamenta un Padomes Direktīvu 2003/87/EK un Eiropas Parlamenta un Padomes Lēmumu Nr. 280/2004/EK un Lēmumu Nr. 406/2009/EK un atceļ Komisijas Regulu (ES) Nr. 920/2010 un Regulu (ES) Nr. 1193/2011, 51.panta 1.punktu. |
| 5. | Projekta izstrādē iesaistītās institūcijas | Projekts šo jomu neskar |
| 6. | Iemesli, kādēļ netika nodrošināta sabiedrības līdzdalība | Ministru kabineta 2011.gada 29.septembra rīkojuma Nr.499 pielikuma tabulā iekļautie operatori tika informēti personiski par Eiropas Komisijas lēmumu par starpsektoru korekcijas koeficienta piemērošanu. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa |  Latvijas Emisijas kvotu tirdzniecības sistēmas operatori, kas veic kādu no likumā „Par piesārņojumu” 2.pielikumā minēto darbību un / vai kuriem ir piešķirta siltumnīcefekta gāzu emisijas atļauja. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3. | Tiesiskā regulējuma finansiālā ietekme | Papildu finansējums no valsts un pašvaldību budžetiem nav nepieciešams.  |
| 4. | Tiesiskā regulējuma nefinansiālā ietekme | Projekts šo jomu neskar |
| 5. | Administratīvās procedūras raksturojums | Pēc rīkojuma projekta apstiprināšanas Vides aizsardzības un reģionālās attīstības ministrija pieņem lēmumu par emisijas kvotu piešķiršanu iekārtu sarakstā iekļautajiem operatoriem. |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

**Anotācijas III un IV sadaļa – projekts šo jomu neskar**

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Normatīvā akta projekts sagatavots, ievērojot Eiropas Komisijas 2013.gada 5.septembra lēmumu Nr.2013/448/ES par valstu īstenošanas pasākumiem attiecībā uz bezmaksas siltumnīcefekta gāzu emisijas kvotu pagaidu piešķiršanu saskaņā ar Eiropas Parlamenta un Padomes Direktīvas 2003/87/EK 11.panta 3.punktu.Pārņemti tie Eiropas Savienības tiesību akta panti, kas attiecas uz emisijas kvotu piešķiršanu jaunām iekārtām un emisijas kvotu apjoma grozījumiem. |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā Eiropas Savienības tiesību akta datums, numurs un nosaukums | Eiropas Komisijas 2013.gada 5.septembra lēmums Nr.2013/448/ES par valstu īstenošanas pasākumiem attiecībā uz bezmaksas siltumnīcefekta gāzu emisijas kvotu pagaidu piešķiršanu saskaņā ar Eiropas Parlamenta un Padomes Direktīvas 2003/87/EK 11.panta 3.punktu |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1.panta 1.punkts | nav jāpārņem, jo attiecas uz Vācijas un Čehijas iekārtām |  |  |
| 1.panta 1.punkts | nav jāpārņem, jo attiecas uz Vācijas iekārtām |  |  |
| 1.panta 1.punkts | nav jāpārņem, jo attiecas uz Vācijas iekārtām |  |  |
| 2.pants | nav jāpārņem, jo šajā pantā tiek noteikts, ka dalībvalstu iesniegtie iekārtu saraksti emisijas kvotu sadalei 2013.-2020.gadam tiek apstiprināti, izņemot Eiropas Komisijas lēmuma Nr. 2013/448/ES 1.pantā minētās iekārtas, |  |  |
| 3.pants | nav jāpārņem, jo nosaka Eiropas Savienības emisijas kvotu tirdzniecības sistēmas emisijas kvotu kopapjomu, kas piešķirams, sākot ar 2013. gadu |  |  |
| 4.pants | pārņemts Ministru kabineta 2011.gada 29.septembra rīkojuma Nr.499 pielikuma tabulā minētajiem sākotnējiem emisijas kvotu apjomiem, piemērojot starpsektoru korekcijas koeficientu un rīkojuma projektā nosakot galīgo emisijas kvotu apjomu.Rīkojuma projekta 4.parinde |  |  |
| 5.pants | nav jāpārņem |  |  |
| I pielikums | nav jāpārņem, jo attiecas uz Vācijas un Čehijas iekārtām |  |  |
| II pielikums | pārņemts Ministru kabineta 2011.gada 29.septembra rīkojuma Nr.499 pielikuma tabulā minētajiem sākotnējiem emisijas kvotu apjomiem, piemērojot Eiropas Komisijas 2013.gada 5.septembra lēmuma Nr.2013/448/ES II pielikumā dotos starpsektoru korekcijas koeficientus, kā rezultātā rīkojuma projektā tiek noteikts galīgais emisijas kvotu apjoms. |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ?  | Dalībvalstīm netiek paredzēta rīcības brīvība un visas Eiropas Komisijas 2013.gada 5.septembra lēmuma Nr.2013/448/ES tiesību normas, kas attiecas uz Eiropas Savienības dalībvalstu kompetenci, ir ieviešamas un izpildāmas. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsts piešķiršanas un finanšu noteikumus (attiecībā un monetāro politiku) | Projekts šo jomu neskar |
| Cita informācija | Nav |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Projekts šo jomu neskar. |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Likums „Par piesārņojumu” nenosaka obligātu sabiedrības līdzdalību iekārtu saraksta projekta publiskā apspriešanā.Informācija 2013.gada 6. un 12.septembrī tika publicēta Vides aizsardzības un reģionālās attīstības ministrijas tīmekļa vietnē. |
| 2. | Sabiedrības līdzdalība projekta izstrādē  | 2011. gada 30.jūnijā notika 2 semināri sabiedrības mērķgrupai – Latvijas emisijas kvotu tirdzniecības sistēmas operatoriem, pārējām iesaistītajām iestādēm – Valsts vides dienestu, reģionālajām vides pārvaldēm, verifikatoriem, kā arī visām ieinteresētajām personām. Semināri tika organizēti, lai informētu par datu iesniegšanas kārtību, datu ziņošanas informācijas iesniegšanas formātu aizpildīšanu, kā arī par sākotnējo emisijas kvotu aprēķina metodiku.Latvijas emisijas kvotu tirdzniecības sistēmas operatori saskaņā ar likuma „Par piesārņojumu” 32.1 panta astoto daļu iesniedza datus bezmaksas piešķiramo emisijas kvotu apjoma aprēķinam, kā arī datu iesniegšanas veidlapā bezmaksas piešķiramo emisijas kvotu apjoms tiek aprēķināts automātiski, ņemot vērā Lēmumā Nr. 2011/278/ES noteikto metodiku.Operatori, izmantojot e-pastu un publicējot informāciju Vides aizsardzības un reģionālās attīstības ministrijas tīmekļa vietnē, tika informēti par Eiropas Komisijas lēmuma Nr. 2013/448/ES pieņemšanu un par starpsektoru korekcijas koeficienta piemērošanu, kā rezultātā visiem operatoriem tika samazināts piešķiramais emisijas kvotu apjoms.Tie komersanti, kuru iekārtās vairs netiek veikta kāda no Eiropas Savienības emisijas kvotu tirdzniecības sistēmas darbībām un kuriem nav izsniegta siltumnīcefekta gāzu emisijas atļauja, ir iesnieguši Vides aizsardzības un reģionālās attīstības ministrijā iesniegumu emisijas kvotu apjoma grozījumiem saskaņā ar Ministru kabineta 2013.gada 26.februāra noteikumu Nr.112 „Emisijas kvotu piešķiršanas kārtība stacionāro tehnoloģisko iekārtu operatoriem” 58.punktu. |
| 3. | Sabiedrības līdzdalības rezultāti  | Nav saņemti iebildumi par operatoriem noteiktā sākotnējā emisijas kvotu apjoma grozījumiem.No operatoriem iebildumi par grozījumiem netika saņemti. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Vides aizsardzības un reģionālās attīstības ministrija. |
| 2. | Projekta izpildes ietekme uz pārvaldes funkcijām  | Projekts šo jomu neskar |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
| 6. | Cita informācija | Nav |

Vides aizsardzības un

reģionālās attīstības ministrs E.Sprūdžs

Vīza:

Vides aizsardzības un reģionālās

attīstības ministrijas valsts sekretārs A.Antonovs

01.10.2013. 09:00

2001

H.Rimša

67026508, helena.rimsa@varam.gov.lv